b"\n_START_ARTICLE_\nHabitatge de la pla\xc3\xa7a Doctor Gravalosa\n_START_SECTION_\nDescripci\xc3\xb3\n_START_PARAGRAPH_\nEdifici situat al nucli urb\xc3\xa0 a la Pla\xc3\xa7a Doctor Gravalosa._NEWLINE_Consta de planta baixa, dos pisos, terrat i golfes, i tres torres quadrangulars, les que donen a la fa\xc3\xa7ana amb teula \xc3\xa0rab i a quatre vessants, acabat amb un element en pedra punxegut._NEWLINE_A la planta baixa, a la part esquerra hi ha la porta d'entrada en arc pla, i al seu costat hi ha locals comercials._NEWLINE_Al primer pis hi ha una tribuna pentagonal i a banda i banda, dos balcons amb balaustrada de pedra (sostinguts per falsos modillons de pedra amb motius vegetals. Totes les obertures en arc pla, i les del costat, les que estan situades al balc\xc3\xb3, t\xc3\xa9nen un guardapols en pedra._NEWLINE_Al segon pis, hi ha un balc\xc3\xb3 que segueix l'estructura de la tribuna realitzat en obra i amb ferro forjat, i a banda i banda hi ha finestres en arc pla i amb guardapols de pedra._NEWLINE_Tota la fa\xc3\xa7ana est\xc3\xa0 arrebossada i pintada de blanc.\n_START_SECTION_\nHist\xc3\xb2ria\n_START_PARAGRAPH_\nPer les seves caracter\xc3\xadstiques podr\xc3\xadem datar l'edifici entorn de finals del segle XIX."